**Feladatsor Janecskó Kata: A királyfi macskái című meséjéhez**

**I. Bemelegítés: Hangkör**

Milyen hangot ad ki a macska? (Nyáu!)

Ezt a szót kell tovább adni egyre növekvő hangerővel. Majd közösen, tanári kézjelzésre váltakozó hangerővel hangoztatni.

**II. A mese felolvasása, közös olvasás stafétával**

1. **Keresd a párját!**

suvickolt panaszkodás

kamarás kíván

sopánkodás csodálkozva

tátott szájjal megtisztított

óhajt kincstárnok

1. **Egészítsd ki a mondatokat a meséből!**

A különös hang a .................................jött. ………………..a simogató gyerekkéz alatt. A királyfi ……………………….: az ő 328 macskája közül egy sem dorombolt soha.

**III. A mese feldolgozása a drámapedagógia segítségével**

1. **Jelenítsétek meg** tablóban a pillanatot, amikor a királyfi rátalál a

 kislányra és a macskára! Hangosítsátok ki egyenként a gondolatát!

1. **Játszd el** arcjátékkal, kézmozdulatokkal azt a pillanatot, amikor a lány

rájön, hogy a királyfi rátalált a búvóhelyére!

**3.** **Mozdulj meg** és játszd el némajátékkal a jelenetet!

A királyfi rátalál a macskát simogató lányra.

**4. Párbeszéd kialakítása**

Olvassátok el a cetliken szereplő mondatokat! Próbáld memorizálni!

Királyfi: Az én 328 macskám közül egy sem dorombolt soha. Vajon miért?

Kislány: Megmondom, felséged, ha őt megtarthatom, és visszahozzák nekem a vöröset is.

Királyfi: Áll az alku!

Kislány: Igazán szeretni, eleget simogatni 328 macskát nem lehet, csak egyet, legfeljebb kettőt. Ha dorombolást kíván fenséged, azt tanácsolom, adjon vissza 327-et, és válasszon egyet, amiról érzi: a szívének igazán kedves lehet.

Királyfi: Megfogadom a jó tanácsot.

1. **Rajzold le** azt a létező vagy álombéli macskát, akit te szívesen megszelídítenél!

**IV. Levezetés játékkal**

Koncentráció, memória fejlesztése a meséhez készített Dobble játékkal. Nevezzük el a képen látható macskákat a külső jegyeik alapján! Játék a kártyákkal a Dobble szabályai szerint.

**V. A saját macskák elhelyezése térben**

Folyosói transzparens közös készítése a macskarajzok felhasználásával. Illusztráció a meséhez.

MEGOLDÁS

1. feladat

suvickolt – megtisztított; kamarás – kincstárnok; sopánkodás – panaszkodás; tátott szájjal – csodálkozva; óhajt – kíván

2. feladat

A különös hang a **cicából** jött. **Dorombolt** a simogató gyerekkéz alatt. A királyfi **elámult**: az ő 328 macskája közül egy sem dorombolt soha.